Roekelose bestuur ondersoek ná trompop botsing | Maroela Media
Drie mense is dood toe 'n ligte motor en 'n afleweringsvoertuig Donderdagaand in 'n trompop botsing betrokke was.
Volgens Moeti Mmusi, woordvoerder van die departement van gemeenskapsveiligheid in Mpumalanga, het die ongeluk omstreeks 22:00 op die R241-pad tussen Manzana en Nhlazatje in dié provinsie plaasgevind.
"'n Volkswagen Polo-sedan en 'n Nissan-afleweringsvoertuig het reg van voor teen mekaar gebots. Die bestuurders van albei voertuie en een passasier in die sedan is op die toneel dood verklaar," het Mmusi bevestig.
Die omstandighede rondom die ongeluk word ondersoek. Die polisie ondersoek ook die moontlikheid van roekelose en nalatige bestuur.
Kyk na bestuurders op die paaie
Ek hoop hulle kla die skuldige bestuurder aan en ek hoop hulle gooi die sleutel weg na hy tronk toe is